REPUBLIKA SRBIJA

NARODNA SKUPŠTINA

Odbor za evropske integracije

20 Broj: 06-2/103-18

15. maj 2018. godine

B e o g r a d

**ZAPISNIK**

**TRIDESETSEDME SEDNICE ODBORA ZA EVROPSKE INTEGRACIJE**

**NARODNE SKUPŠTINE REPUBLIKE SRBIJE**

**PONEDELjAK, 14. MAJ 2018. GODINE**

 Sednica je počela u 9.10 časova.

 Sednici su prisustvovali zamenik predsednika Odobra za evropske integracije Elvira Kovač i članovi Odbora Dušica Stojković, Dragan Šormaz, Dejan Radenković i Gordana Čomić i zamenici članova Odbora Tanja Tomašević Damnjanović, Krsto Janjušević, Vera Jovanović, Miljan Damjanović, Nada Lazić i Vladimir Đurić. Sednici nisu prisustvovali članovi Odbora Biljana Pantić Pilja, Zvonimir Đokić, Nataša Vučković, Muamer Bačevac, Hadži Milorad Stošić i Mladen Grujuć.

 Sednici su prisustvovali Dragana Stošić, šef odseka u Direkciji za železnice i predstavnici Ministarstva građevinarstva, saobraćaja i infrastrukture Ivana Božić, Nikolina Đorđević, Mirjana Ilić i Milovan Stepanov.

Na predlog zamenika predsednika Odbora, usvojen je sledeći

**D n e v n i r e d**

1. Razmatranje Predloga zakona o izmenama i dopunama Zakona o plovidbi i lukama na unutrašnjim vodama, koji je podnela Vlada u načelu;
2. Razmatranje Predloga zakona o putevima, koji je podnela Vlada u načelu;
3. Razmatranje Predloga zakona o železnici, koji je podnela Vlada u načelu;
4. Razmatranje Predloga zakona o bezbednosti u železničkom saobraćaju, koji je podnela Vlada u načelu i
5. Razmatranje Predloga zakona o interoperabilnosti železničkog sistema, koji je podnela Vlada u načelu.

 **Tačka 1.**

 E. Kovač je otvorila prvu tačku Dnevnog reda i dala reč M. Stepanovu koji je rekao da Predlog zakona ima za cilj da izvrši usaglašavanje Zakona o plovidbi i lukama na unutrašnjim vodama sa odredbama Direktive Saveta 2014/112/EU o sprovođenju Evropskog sporazuma o utvrđivanju odrešenih vidova organizacije radnog vremena u plovidbi unutrašnjim vodnim putevima, kao i Direktive 2016/1629 Evropskog parlamenta i Saveta o utvrđivanju tehničkih pravila za plovila unutrašnje plobidbe, izmeni Direktive 2009/100/EZ i stavljanju van snage Direktive 2006/87/EZ, kao i da se urede određena pitanja koja su uočena u primeni čije je rešenje zahtevalo odgovorajuća zakonska rešenja. Većinom glasova (jedan nije glasao) članovi Odbora su usvojili Predlog zakona o izmenama i dopunama Zakona o plovidbi i lukama na unutrašnjim vodama, u načelu.

 **Tačka 2.**

Zamenik predsednika Odbora je otvorila drugu tačku Dnevnog reda i reč dala predstavniku predlagača. N. Đorđević rekla je da Predlog zakona o putevima obuhvata odredbe sledećih direktiva: Direktiva 1999/62/EZ o naknadama za korišćenje određenih infrastuktura za teška teretna vozila, Direktiva 2004/54/EZ o minimalnim bezbednosnim zahtevima za tunele u okviru Trans-evropske putne mreže, Direktiva 2008/96/EZ o upravljanju bezbednošću putne infrastrukture, Direktiva 2010/40/EU o okviru za uvođenje ITS – inteligentnih transportnih sistema i Direktiva 2004/52/EZ o interoperabilnosti elektronskih sistema za naplatu putarine. Predlog zakona je delimično usklađen sa pomenutim direktivama i planirano je fazno uvođenje odredbi direktiva putem podzakonskih akata, kojih ima 12. Većinom glasova (jedan nije glasao) članovi Odbora su usvojili Predlog zakona o putevima, u načelu.

 **Tačka 3.**

 E. Kovač je otvorila treću tačku Dnevnog reda i dala reč I. Božić koja je rekla da je jedan od najvažnijih razloga donošenja novog zakona o železnici, zasnovan na neophodnosti usklađivanja domaćih propisa sa propisima Evropske unije u oblasti železničkog saobraćaja i da je krajnji cilj Predloga zakona unapređenje železničkog saobraćaja, efikasnosti i postizanja konkurentnog tržišta prevoznih usluga. I. Božić navela je da je Predlog zakona delimično usklađen sa Direktivom EU broj 2012/34 Evropskog parlamenta i Saveta od 21. novembra 2012. godine kojom se uspostavlja jednistveno evropsko železničko područje i Uredbom EZ broj 1371/2007 Evropskog parlamenta i Saveta od 23. oktobra 2007. godine o pravima i obavezama putnika u železničkom saobraćaju i da je Predlog zakona u potpunosti usklađen sa Uredbor EZ broj 1370/2007 Evropskog parlamenta i Saveta od 23. oktobra 2007. godine o obavezi javnog prevoza putnika u drumskom i železničkom saobraćaju. U diskusiji su učestvovali M. Damjanović i I. Božić. Razgovarali su o platama železničara. Većinom glasova (jedan nije glasao) članovi Odbora su usvojili Predlog zakona o železnici, u načelu.

 **Tačka 4.**

 E. Kovač je otvorila četvrtu tačku Dnevnog reda, razmatranje Predloga zakona o bezbednosti u železničkom saobraćaju i reč dala I. Božić. Navela je da su razlozi za donošenje novog zakona razdvajanje dela materije koja se odnosi na bezbednost i dela koji se odnosi na interoperabilnost, proširivanje mogućnosti za izbor tela za ocenu pravilne primene metode za procenu i ocenu rizika i neophodnost dodatnog usklađivanja propisa u oblasti bezbednosti železničkog saobraćaja sa relevantnim propisima Evropske unije. I. Božić rekla je da je Predlog zakona u potpunosti usklađen sa Direktivom 2004/49/EZ Evropskog parlamenta o bezbednosti na železnici i njenim implementacionim aktima, Direktivom 2007/59/EZ Evropskog parlamenta i Saveta o sertifikaciji mašinovođa koji upravljaju vozovima u okviru železničkog sistema zajednice i Direktivom Saveta 2005/47/EZ o Sporazumu između Zajednice evropskih železnica (CER) i Evropske federacije radnika (ETF) o određenim aspektima uslova rada mobilnih radnika u interoperabilnom prekograničnom saobraćaju u železničkom sektoru. Većinom glasova (jedan nije glasao) članovi Odbora su usvojili Predlog zakona o bezbednosti u železničkom saobraćaju, u načelu.

 **Tačka 5.**

 Zamenik predsednika Odbora otvorila je petu tačku Dnevnog reda i reč dala predstavniku predlagača. I. Božić je rekla da je Predlog zakona nastao razdvajanjem materija interoperobilnosti i bezbednosti. Uvođenjem interoperobilnosti omogućuje se da se vozovi kreću po celoj Evropi bez zadržavanja na granicama zbog zamene lokomotive i voznog osoblja. Ovim zakonom izvršena je potpuna harmonizacija sa Direktivom 2008/57/EZ Evropskog parlamenta i Saveta o interoperabilnosti železničkog sistema u okviru Zajednice. Većinom glasova (jedan nije glasao) članovi Odbora su usvojili Predlog zakona o interoperabilnosti železničkog sistema, u načelu.

 Sednica je završena u 9.30 časova.

SEKRETAR ODBORA ZAMENIK PREDSEDNIKA ODBORA

 Marija Vučićević Elvira Kovács

 (Elvira Kovač)